ลุ้น SET บวกต่อรับ PMI ทั่วโลกดีเกินคาด-สหรัฐเตรียมสรุปมาตรการกระตุ้นศก.
ลุ้น SET บวกต่อรับ PMI ทั่วโลกดีเกินคาด-สหรัฐเตรียมสรุปมาตรการกระตุ้นศก.
ลุ้น SET บวกต่อรับ PMI ทั่วโลกดีเกินคาด-สหรัฐเตรียมสรุปมาตรการกระตุ้นศก.
6 ส.ค. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นตามตลาดหุ้นในภูมิภาคเอเชียที่เช้านี้ต่างเคลื่อนไหวในแดนบวก ตอบรับปัจจัยดัชนีผู้จัดการฝ่ายจัดซื้อ (PMI) ภาคบริการทั่วโลกออกมาดีกว่าคาด ไม่ว่าจะเป็นจีน, ญี่ปุ่น, สหรัฐ และยุโรป อีกทั้งยังคาดหวังมาตรการกระตุ้นเศรษฐกิจของสหรัฐวงเงิน 1 ล้านล้านดอลลาร์ฯ จะได้ข้อสรุปในช่วงสุดสัปดาห์นี้
อย่างไรก็ดี ตลาดฯ ยังมีปัจจัยถ่วงจากความขัดแย้งระหว่างสหรัฐและจีน ต้องติดตามดูความสัมพันธ์ของทั้งสองประเทศอย่างใกล้ชิด และติดตามการประชุมธนาคารกลางอังกฤษ (BoE) ส่วนบ้านเราเกาะติดการทยอยประกาศผลประกอบการของบริษัทจดทะเบียน (บจ.) โดยวันนี้จะมี ADVANC, GPSC ประกาศงบการเงินไตรมาส 2/63
พร้อมให้แนวรับ 1,328 จุด ส่วนแนวต้าน 1,345-1,356 จุด